Έστειλα τον Νταγκ στο Κάνσιλ Μπλαφς για να βρει στοιχεία από συντριβή ΑΤΙΑ,
ώστε να αντικρούσω την έκθεση του AARO,
που ισχυρίζεται ότι κάτι τέτοιο δεν μπορεί να υπάρχει.
Θέλω να μάθω τι έγινε στην Αϊόβα.
- Ναι, σωστά. - Τι έγινε εκεί;
Πρώτα συνάντησα τον Μάικ.
Με πήγε στο σημείο του συμβάντος,
σ' ένα πάρκο δίπλα σε μια λίμνη.
Ήταν με την τότε σύζυγό του, την Κρις.
Είπε ότι είδαν κάτι να πέφτει από τον ουρανό
και πήγαν να το ψάξουν.
Όταν πλησίασαν ο Μάικ με την Κρις,
είδαν κάτι που έμοιαζε με λιωμένη λάβα.
Πήρε κάποιο δείγμα από αυτό το υλικό,
θα σου το δείξω.
- Εντάξει. - Ρίξε μια ματιά.
- Είναι σαν σκωρία. - Ναι.
Είναι πολύ σκληρό. Δεν σπάει με τίποτα.
Το τσέκαρα με μαγνήτη, κάποια σημεία μαγνητίζονται,
κι αυτό με μπέρδεψε κάπως,
γιατί, αν είναι σίδερο, δεν είναι μόνο σίδερο.
Αλλά στον περιοδικό πίνακα
υπάρχουν μόνο τρεις φυσικοί πόροι με μαγνητικά χαρακτηριστικά στη Γη.
Ένας είναι ο σίδηρος, αλλά δεν είναι όλο σίδηρος.
Αναρωτήθηκα, λοιπόν, αν είναι κράμα.
Και πώς βρέθηκε αυτό εκεί;
- Επίσης συνάντησα τον Ντάρελ. - Ναι.
Μου είπε "Δεν ήρθε από το διάστημα. Εγώ είμαι υπεύθυνος γι' αυτό".
Τι εξήγηση έδωσε; Τι έκανε εκεί;
Ο σιδηρόδρομος Union Pacific βρίσκεται στην Όμαχα και πολλοί δουλεύουν εκεί.
Οι φίλοι του είχαν μια συσκευή θερμικής συγκόλλησης.
Μάλιστα.
Πήγαν σ' αυτό το πάρκο, ήπιαν μερικές μπίρες,
έβαλαν τη συσκευή στον λόφο για τον οποίο μιλούσαν ο Μάικ και η Κρις,
την άναψαν και απόλαυσαν δωρεάν τα πυροτεχνήματα.
- Άρα, όντως έπεφτε κάτι από τον ουρανό. - Ναι.
Ο Ντάρελ λέει ότι ανέβηκε από το έδαφος προς τα πάνω,
όχι αντίστροφα.
Πρέπει να τεστάρουμε και τις δύο πιθανότητες.
Πρόκειται για εξωγήινο υλικό ή για φάρσα;
Θα το μάθουμε.
ΣΤΑ ΙΧΝΗ ΤΩΝ ΕΞΩΓΗΙΝΩΝ
Έστειλα το υλικό του Κάνσιλ Μπλαφς στον Γκάρι Νόλαν για ανάλυση.
Όσο περιμένουμε τα αποτελέσματα,
πάω να βρω κάποιους πυροτεχνουργούς στο Τέξας,
για να δω αν μπορούν να αποδείξουν ότι η φάρσα,
σύμφωνα με την οποία η θέαση ΑΤΙΑ οφειλόταν σε αντίδραση θερμίτη,
αποτελεί λογική εξήγηση για όσα βίωσαν οι μάρτυρες.
Ας σκεφτούμε την έκθεση του AARO.
Τόσες χιλιάδες υποθέσεις έγιναν καπνός
με το κούνημα του μαγικού ραβδιού του AARO,
που αρνήθηκε ότι τα περιστατικά αυτά είναι ανεξήγητα.
Τα έχουν καταρρίψει όλα.
Αλλά οι θεωρίες που καταρρίπτουν δεν εξετάζονται.
Κι εγώ έχω καταρρίψει πολλές υποθέσεις. Νομίζω ότι είναι σημαντικό.
Αλλά προσπαθώ να διερευνώ εξίσου και τις δύο πλευρές
και να βγάζω τελικό συμπέρασμα.
ΧΩΡΟΣ ΕΡΓΑΣΤΗΡΙΑΚΩΝ ΔΟΚΙΜΩΝ ΠΥΡΟΜΑΧΙΚΩΝ
- Τζορτζ Ναπ. - Χαίρω πολύ. Τζέικ.
- Σον. Χάρηκα. - Χαίρομαι που σας γνωρίζω.
Είπαμε κάποια πράγματα.
Λέω να μιλήσουμε περισσότερο για το Κάνσιλ Μπλαφς.
Δεν υπάρχουν πολλές υποθέσεις παγκοσμίως με πραγματικό απτό υλικό
που φέρεται να έπεσε από ΑΤΙΑ.
Επομένως, είναι σημαντικό να μάθουμε
αν η ύπαρξη αυτού του υλικού εξηγείται από αντίδραση θερμίτη στο έδαφος.
Αν όχι, τότε παραμένει πραγματικό μυστήριο.
Ναι, έχουμε δουλέψει με χειροβομβίδες θερμίτη,
όχι τόσο με θερμίτη συγκόλλησης.
Αλλά μπορούμε να φτιάξουμε συσκευή συγκόλλησης, όπως κάναμε
με βάση έρευνα σε σιδηροδρόμους και συσκευές συγκόλλησης.
Θα κάνουμε μια δοκιμή
για να δούμε τι είδους καπνός παράγεται και αν το σενάριο ευσταθεί.
Το περιστατικό συνέβη χειμώνα, είχε παντού χιόνι.
Θα δημιουργήσουμε αυτήν τη συνθήκη βάζοντας πάγο.
- Πάμε για ανατίναξη. - Έγινε.
Η συσκευή θερμικής συγκόλλησης.
Είναι ένα δοχείο με κεραμική επένδυση για να αντέχει τη θερμότητα.
Και περιέχει 2,26 κιλά θερμίτη.
Είναι παρόμοιο με αυτό που βάζουν για τη συγκόλληση ραγών τρένου;
Ναι. Είναι ακριβώς η ίδια αναλογία, η ίδια σύνθεση.
Είναι δύσκολο να ανάψεις θερμίτη, δεν αρκεί να ανάψεις ένα σπίρτο.
Πρέπει να λιώσει το αργίλιο
για να αντιδράσει με το οξείδιο του σιδήρου.
Μόλις ανάψει, δεν σταματά. Τον αφήνεις να κάψει ή τον σβήνεις.
Κανονικά, το στρέφεις προς τα κάτω, ώστε να πέσει η σκωρία.
- Αλλά θα το στρέψουμε αντίθετα. - Ναι.
H υπόθεση είναι πολύ σημαντική.
Είναι μία από τις λίγες υποθέσεις ΑΤΙΑ που έχει πολλαπλά αποδεικτικά στοιχεία,
τη στιγμή που το AARO, το Υπουργείο Άμυνας,
προσπαθεί να αποδομήσει ολόκληρο το θέμα των ΑΤΙΑ.
Θα κάνουμε ό,τι μπορούμε
για να βεβαιωθούμε ότι δεν ισχύει αυτό που ισχυρίζεται ο φαρσέρ.
- Έτοιμος; - Ναι.
Ωραία. Πυροδότηση σε τρία, δύο, ένα...
Αυτό ήταν.
Αυτό ήταν; Τελείωσε;
Ναι.
Βγήκαν μερικές σπίθες.
Πόσο ψηλά λες να πήγε; Έξι μέτρα;
Ναι, το πολύ έξι μέτρα.
Προσπαθώ να φανταστώ υπό ποιες συνθήκες
κάποιος θα μπέρδευε αυτό, που είναι πολύ ωραίο,
με το εντυπωσιακό θέαμα που λένε οι μάρτυρες ότι είδαν.
Ναι, δεν είναι πολύ εντυπωσιακό. Είναι σαν σόου με πυροτεχνήματα.
Έμοιαζε με βεγγαλικό που ρίχνεις την 4η Ιουλίου.
Καμία σχέση με αυτό περιέγραψαν τη νύχτα του Δεκεμβρίου του 1977,
το οποίο φαινόταν από μεγάλη απόσταση και ήταν ψηλά στον ουρανό.
Μάλιστα.
Εδώ βλέπουμε τη σκωρία που παράχθηκε.
Σε κάποια σημεία στερεοποιήθηκε, το μεγαλύτερο μέρος είναι εδώ.
Η σκωρία από το Κάνσιλ Μπλαφς
είναι αρκετά κιλά, αυτό εδώ δεν είναι πολύ.
Θα χρειαζόταν κι άλλος θερμίτης.
Δεν μπορεί ένας τύπος απλώς να είπε
"Βρήκα κάμποσο θερμίτη, τον άναψα και ήταν σούπερ".
Εμείς, αν και επαγγελματίες, κάναμε αρκετή δουλειά.
Το να λες ότι κατάφερες να βρεις θερμίτη και να τον ανάψεις
είναι λίγο παρατραβηγμένο.
ΛΑΣ ΒΕΓΚΑΣ, ΝΕΒΑΔΑ
ΤΟ ΣΠΙΤΙ ΤΟΥ ΤΖΟΡΤΖ
Επικοινώνησε ο Γκάρι Νόλαν από το Στάνφορντ.
Έχει τα αποτελέσματα από το Κάνσιλ Μπλαφς και θα τα μοιραστεί μαζί μας.
Του δώσαμε ένα τεράστιο δείγμα σκωρίας από το συμβάν αυτό.
Ελπίζουμε να μας πει τη χημική σύνθεση,
πώς δημιουργήθηκε και από πού μπορεί να προήλθε.
Θα μας βοηθούσε να αντικρούσουμε την έκθεση του AARO.
Δρ Νόλαν, Γκάρι. Τι κάνεις;
- Μια χαρά. Εσύ; - Χαίρομαι που σε βλέπω.
Κάνσιλ Μπλαφς, λοιπόν.
Σου δώσαμε υλικό.
Ξέρεις τι έχει συμβεί στην υπόθεση. Πες μας τι βρήκες.
Φυσικά. Πήρα τρία δείγματα από το υλικό που μου δώσατε.
Το υλικό που μου δώσατε ήταν τόσο.
- Ήταν τεράστιο. - Ναι.
Παρατήρησα ότι το δείγμα είχε πολλές φυσαλίδες.
Όταν χτύπησα μία απ' αυτές, διαπίστωσα ότι ήταν κούφια.
Μου φάνηκε ιδανικό σημείο
για να πάρω δείγματα από το εσωτερικό του υλικού
επειδή ήταν ανέγγιχτο για 50 χρόνια.
Τα κύρια υλικά είναι τιτάνιο, μαγνήσιο, αργίλιο,
πυρίτιο και σίδηρος.
Το μείγμα δεν ήταν ομοιογενές.
Σε κάθε σημείο
υπήρχαν διαφορετικές ποσότητες σιδήρου, τιτανίου, αργιλίου ή πυριτίου.
Αυτό μου δείχνει αμέσως
ότι πρόκειται για αποτέλεσμα
κάποιου είδους βιομηχανικής ή ευφυούς διαδικασίας.
Αλλά ένα από τα πράγματα που με προβλημάτισαν
ήταν η ιδέα ότι αυτό ήταν θερμίτης.
Σωστά.
Ο πιο συνηθισμένος θερμίτης είναι ένα μείγμα σκουριάς και αργιλίου.
Η σκουριά είναι το οξείδιο.
Παρέχει την ενέργεια για να καεί το αργίλιο.
Αλλά δεν υπήρχαν οξείδια του αργιλίου στο υλικό.
Επομένως, αυτό καταρρίπτει εντελώς τη θεωρία ότι επρόκειτο για θερμίτη.
Το μυστήριο δεν έχει λυθεί ακόμα.
Δεν ξέρουμε τι είναι.
Εντόπισες κάποιο παράξενο, σπάνιο ή άγνωστο στοιχείο;
Θα περίμενες να δεις κάποιο;
Ή, εφόσον είναι εδώ πολύ καιρό, θα χρησιμοποιούσαν υλικά από τη Γη;
Γιατί όχι;
Δεν χρειάζεται να πάνε στον Άλφα Κενταύρου για να φτιάξουν ένα τιμόνι,
αφού τα υλικά υπάρχουν εδώ.
Μπορείς να υποθέσεις
γιατί αυτό το πράγμα να στάζει από ένα σκάφος, αν έγινε όντως έτσι;
Μπορώ να κάνω μια εικασία.
Ίσως είναι το αποτέλεσμα μιας διαδικασίας που πήγε στραβά
και έπρεπε να το ξεφορτωθούν.
Υπάρχουν πολλές υποθέσεις άγνωστης ταυτότητας ανώμαλων φαινομένων
όπου οι μάρτυρες ανέφεραν ότι έμοιαζαν να βρίσκονται σε κίνδυνο.
Επομένως, θεωρώ ότι είναι μια πιθανότητα.
Το υλικό αυτό δεν είναι ατράνταχτη απόδειξη.
Δεν ξέρουμε ποιος το έφτιαξε και γιατί, αλλά παραμένει ένα πιθανό μυστήριο.
Δεν αρκεί για να αντικρούσει την έκθεση του AARO,
αλλά υπάρχουν άλλα στοιχεία, όπως μαζικές θεάσεις,
που, σε αντίθεση με την έκθεση του AARO,
υποδηλώνουν ότι η μη ανθρώπινη νοημοσύνη υπάρχει.
Οι μαζικές θεάσεις από εκατοντάδες ή και χιλιάδες άτομα ταυτόχρονα
μπορεί να είναι η αδιάσειστη απόδειξη μη ανθρώπινης νοημοσύνης
που χρειάζομαι για την έκθεσή μου, αν επαληθευτούν.
Οι μαζικές θεάσεις ΑΤΙΑ είναι πραγματικές ανωμαλίες.
Δεν συμβαίνουν πολύ συχνά.
Πιστεύω ότι τους βλέπουμε μόνο όταν μας επιτρέπουν να τους δούμε.
Κάποιες φορές, τους βλέπουμε στα πεταχτά. Μοιάζει λίγο με επίδειξη δύναμης.
Ίσως θέλουν να μας εμπνεύσουν, να δείξουν
τις τεχνικές δυνατότητες που δεν έχουμε κατακτήσει ακόμα.
Αν το AARO δεν σκοπεύει
να απαντήσει αυτά τα μεγάλα ερωτήματα, θα πρέπει να το κάνουμε εμείς,
όσο υπάρχουν ακόμα άνθρωποι που θέλουν να μιλήσουν.
Το 1954 ένας αγώνας ποδοσφαίρου στη Φλωρεντία της Ιταλίας διακόπηκε
όταν οι 10.000 θεατές και οι παίκτες στο γήπεδο
είδαν παράξενα σκάφη πάνω από το στάδιο.
Μία από τις πολλές θεάσεις που παρατηρήθηκαν στη χώρα.
Μια σειρά θεάσεων στο Βέλγιο ξεκίνησε το 1989 και κράτησε ως το 1990.
Χιλιάδες άνθρωποι σε όλο το Βέλγιο είδαν δύο F-16
να κυνηγούν ένα τεράστιο τριγωνικό ΑΤΙΑ
επί μία ώρα, χωρίς τελικά να το αναχαιτίσουν.
ΦΟΙΝΙΞ, ΑΡΙΖΟΝΑ
Η πιο σημαντική ίσως μαζική θέαση όλων των εποχών
συνέβη σε μία από τις μεγαλύτερες πόλεις των ΗΠΑ.
Το φαινόμενο που είναι γνωστό ως τα φώτα του Φοίνιξ.
Πολλοί αναρωτιούνται τι είδαν στον ουρανό της Αριζόνας.
Ήταν κάποιο άκρως απόρρητο στρατιωτικό αεροσκάφος ή επισκέπτες από το διάστημα;
Αυτό που συνέβη το είδαν χιλιάδες άνθρωποι.
Πολλοί έχουν και φωτογραφίες ως απόδειξη.
Το 1997 χιλιάδες αυτόπτες μάρτυρες παρακολούθησαν με δέος
ορισμένα φώτα σε σχήμα μπούμερανγκ
να πετούν αργά και αθόρυβα πάνω από το Φοίνιξ.
Η υπόθεση του Φοίνιξ είναι τεράστια, κυριολεκτικά και μεταφορικά.
Οι μάρτυρες περιέγραψαν κάτι τεράστιο,
ένα γιγάντιο μπούμερανγκ.
Κάποιοι είπαν ότι είχε το μέγεθος τριών γηπέδων ποδοσφαίρου.
Αρχικά νόμιζαν ότι επρόκειτο για ξεχωριστά φώτα,
αλλά γρήγορα κατάλαβαν ότι τα φώτα ήταν μέρος ενός τεράστιου σκάφους.
Και είναι τεράστια μεταφορικά, επειδή ήταν μια απροκάλυπτη επίδειξη
ενώπιον χιλιάδων μαρτύρων που διήρκεσε ώρες.
Ένα από τα πολλά βίντεο που τραβήχτηκαν εκείνο το βράδυ.
Κάποιοι λένε ότι είδαν τα φώτα 160 χλμ. βόρεια του Φοίνιξ,
πολλοί τα είδαν στην πόλη.
Έγιναν προσπάθειες υποβάθμισης της υπόθεσης του Φοίνιξ.
Ο κυβερνήτης της Αριζόνας
έκανε μια χαζή δήλωση με κάποιον μεταμφιεσμένο ως εξωγήινο.
Θα ζητήσω από τους αστυνομικούς να φέρουν τον κατηγορούμενο
στην αίθουσα για να δούμε όλοι τον ένοχο.
Ο στρατός στην αρχή είπε
"Όχι, δεν υπήρχε τίποτα δικό μας στον αέρα".
Και λίγες μέρες μετά, είπαν "Ναι. Είχαμε ρίξει φωτοβολίδες.
Κάποια Α-10 έριχναν φωτοβολίδες. Αυτό είδε ο κόσμος".
Είναι εντελώς απαράδεκτη ως εξήγηση
για όσα είδαν και βιντεοσκόπησαν.
Αλλά μάλλον έπιασε, γιατί 37 χρόνια μετά,
η υπόθεση αυτή έχει ξεχαστεί και καταχωνιαστεί.
Θέλω να μάθω και να αποκαλύψω στο AARO και στο κοινό τι συνέβη.
Πρέπει να καταλάβουν
ότι η αλήθεια για τη μη ανθρώπινη νοημοσύνη αποκρύπτεται έως σήμερα.
Έχω πληροφορίες για μάρτυρες στην πόλη
οι μαρτυρίες των οποίων αγνοήθηκαν και απορρίφθηκαν.
Αυτό τους παρακίνησε να μιλήσουν για να μην ξεχαστεί η υπόθεση.
Ορκίζονται ότι αυτό που είδαν εκείνο το βράδυ ήταν ένα μη ανθρώπινο σκάφος.
Πολλοί λένε ότι δεν συνέβη μόνο μία φορά, αλλά πολλές φορές σε βάθος χρόνου.
Παράδειγμα ο Τομ Κινγκ.
Ήταν μάρτυρας και λέει ότι κάποιες φωτεινές σφαίρες
και πράγματα που σχετίζονταν με το τεράστιο μπούμερανγκ
υπάρχουν ακόμα στο Φοίνιξ, και έχει βίντεο.
- Γεια, Τομ. - Χαίρω πολύ.
Κάποιοι καταγράφουν με εμμονή ό,τι υπάρχει στον ουρανό,
κάθε πουλί, αεροπλάνο, δορυφόρο, μπαλόνι, και το αποκαλούν ΑΤΙΑ.
Με ενδιαφέρει να μάθω τι κάνει ο Τομ Κινγκ
και θέλω να δω τι έχει καταγράψει.
Λες και είμαστε στη γέφυρα του Εντερπράιζ.
Ναι, το αποκαλώ εργαστήριο ΑΤΙΑ.
Έχω κάμερες 4Κ που κοιτούν βόρεια, νότια, ανατολικά, δυτικά.
Έχω και μια κάμερα που βλέπει ολόκληρο τον ουρανό.
Τις έχω στη σκεπή.
Είναι ανθεκτικές στο κλίμα και τη ζέστη του Φοίνιξ.
Μπορούν να φτάσουν μέχρι και 70 βαθμούς πριν κλείσουν.
Έχεις υπολογίσει πόσο σου κοστίζουν;
Ή δεν θέλεις να ξέρεις;
Θα έλεγα όσο μια ωραία Ferrari, μια πολύ ωραία Ferrari.
Δεν με εκπλήσσει που μαθαίνω τι έχει επενδύσει ο Τομ
για την παρακολούθηση ΑΤΙΑ.
Το θέμα μάς επηρεάζει.
Μόλις συνειδητοποιήσεις ότι κάτι υπάρχει,
ότι δεν είμαστε μόνοι, συγκλονίζεσαι βαθιά.
Εγώ το έπαθα.
Αυτό το αποκαλώ πράσινο σωλήνα. Είναι σαν νέον.
Εκπέμπει το δικό του φως.
- Παλλόμενο. - Ναι, δεν αντανακλά τον ήλιο.
Είμαι ειδικός στον ουρανό.
Δεν έχω ξαναδεί κάτι τέτοιο τόσα χρόνια που ασχολούμαι.
- Εσύ έχεις ξαναδεί κάτι τέτοιο; - Όχι.
Αυτό είναι ένα από τα πιο ενδιαφέροντα βίντεό μου.
Το τράβηξα πέρσι.
Είναι μία από αυτές τις λευκές σφαίρες.
Αυτό που βλέπουμε εδώ είναι...
Χρησιμοποίησα ένα λογισμικό που λέγεται Keonova
για να χαράξω την πορεία πτήσης.
Το μοτίβο είναι αντίστοιχο πίστας αγώνων ταχύτητας.
Κατεβαίνει, κάνει μισό κύκλο, και το επαναλαμβάνει αυτό δύο φορές.
Δεν είναι πουλί, είναι ψηλά.
Είναι σε διπλάσιο ύψος από τα αεροπλάνα
που απογειώνονται από το αεροδρόμιο ή που προσγειώνονται.
Όλη η περιοχή εδώ είναι εναέριος χώρος κλάσης Β.
Τώρα βλέπουμε και ένα αεροπλάνο.
Τα αντικείμενα αυτά είναι πάνω από τα αεροπλάνα.
Μου κάνει εντύπωση.
Περνάει, αναπηδάει σ' αυτό το σημείο του ουρανού
και κάνει στροφή 180 μοιρών, όπως βλέπεις.
Τώρα θα γυρίσει όπως ήρθε και θα κάνει άλλο ένα Μ.
- Ναι, πολύ περίεργο. - Το ελέγχει κάποια νοημοσύνη.
Τα βίντεο του Τομ περιέχουν έγκυρες ενδείξεις ύπαρξης ΑΤΙΑ,
όπως σημάδια νοήμονος ελέγχου, ικανότητας κίνησης σε υψηλές ταχύτητες
και ταχείας αλλαγής κατεύθυνσης χωρίς ορατό μέσο πρόωσης.
Το αντικείμενο ήταν τεράστιο.
Πετούσε πάνω από το Φοίνιξ, πάνω από ένα μεγάλο διεθνές αεροδρόμιο,
κοντά σε μια βάση της Πολεμικής Αεροπορίας.
Και το AARO το αγνοεί παντελώς. Πώς είναι δυνατόν;
Ας μιλήσουμε για εκείνο το συμβάν.
Πες μου τι είδες, πώς σε επηρέασε και γιατί είναι επίκαιρο ακόμη και σήμερα.
Εκείνο το βράδυ είχαμε ραντεβού για να πάμε στο σπίτι του Στιβ Μπλόντερ.
Ζούσε στο νότιο Φοίνιξ.
Αυτή είναι η τοποθεσία.
Εδώ είναι ο Στιβ.
Καθόμασταν και μιλούσαμε, όταν ξαφνικά εμφανίστηκε ένα διπλό φως.
Να το.
Είναι δύο, το ένα δίπλα στο άλλο. Είναι λίγο διαφορετικό.
Και μετά άρχισαν να ανάβουν το ένα μετά το άλλο.
- Να κι άλλο. - Πού;
Είναι στοιχισμένα στη σειρά, ακολουθούν κάποια γεωμετρία.
Σίγουρα μετακινούνται.
Το βίντεο έκανε τον γύρο του κόσμου. Είναι το δικό μας Ρόσγουελ.
Είναι ό,τι πιο σημαντικό έχει συμβεί στην πόλη αυτή.
Ακόμα δεν ξέρουμε τι ήταν αυτό.
Θέλω να βεβαιωθώ ότι αν το μπούμερανγκ ξανάρθει, δεν θα περάσει απαρατήρητο.
- Αν επιστρέψει, είσαι έτοιμος. - Ναι. Είμαι πανέτοιμος.
Επιχείρησαν να το υποβαθμίσουν.
Το αεροδρόμιο είπε ότι δεν φάνηκε τίποτα στο ραντάρ.
Κάποιοι δημοσιογράφοι επικοινώνησαν με τον πύργο.
Είπαν ότι δεν είδαν τίποτα στο ραντάρ.
Είναι όλα απόρρητα. Κανείς δεν θέλει να μιλήσει επίσημα
από την FAA, τον έλεγχο εναέριας κυκλοφορίας, τον στρατό.
Θέλουν να το αφήσουν να ξεχαστεί.
Κατανοώ τη θέση των αρχών
που έρχονται αντιμέτωπες με κάτι τέτοιο.
Δεν ξέρουν τι είναι.
Προσπαθούν να το υποβαθμίσουν για να μην πανικοβληθεί ο κόσμος.
Ο Τομ και άλλοι μάρτυρες
ισχυρίζονται ότι έγινε συντονισμένη προσπάθεια
ώστε το θέμα να αποσιωπηθεί και το κοινό να μην το πάρει στα σοβαρά.
Κάτι τέτοιο κάνει και το AARO.
Η έκθεσή του είναι σχεδιασμένη έτσι ώστε το Κογκρέσο να μην κάνει ερωτήσεις
και τα ΜΜΕ να μην ψάξουν περαιτέρω το θέμα. Ίδια τακτική.
Το επόμενο προφανές βήμα είναι
να μάθουμε τι γνωρίζουν ορισμένες πηγές μας
σχετικά με την προσπάθεια που έγινε για να αποσιωπηθεί το θέμα.
Όσο ο Τζορτζ ασχολείται με την έκθεση,
μου ζήτησε να βάλω την οπτική της πιλότου για να δω αν οι σκεπτικιστές έχουν δίκιο.
Μέσω του δικτύου μου, ήρθαμε σε επαφή με τον Γκρεγκ.
Ήταν πιλότος ελικοπτέρου στο Βιετνάμ.
Πετούσε F-15, αλλά έκανε και εμπορικές πτήσεις.
Και τα βίωσε αυτά από πρώτο χέρι, όχι στον ουρανό, αλλά στο έδαφος.
Έχει πολύ μεγάλη πείρα.
Μπορεί να μου δώσει πληροφορίες για το πώς ελισσόταν αυτό το πράγμα,
τι έκανε, πώς ήταν, πόσο μεγάλο μπορεί να ήταν.
- Τι είδες; - Ωραία, θα σου πω.
Ήταν μια ωραία βραδιά.
Με τη γυναίκα μου επιστρέφαμε από ένα εστιατόριο.
Και ξαφνικά, γέρνει, κοιτάζει από το παρμπρίζ
και λέει "Τι είναι αυτά τα φώτα;"
Και ακούστηκε ανήσυχη.
Κοίταξα ψηλά και είπα "Είναι απλώς κάτι μαχητικά".
Επειδή ήμασταν κάτω από τον εναέριο χώρο της αεροπορικής βάσης.
- Είδες σχηματισμό; - Ναι.
Γι' αυτό.
Αλλά τη στιγμή που είπα ότι ήταν μαχητικά,
άλλαξα αμέσως γνώμη.
Δεν είδα φώτα αποφυγής σύγκρουσης ή στροβοσκοπικά φώτα.
Επικρατούσε απόλυτη ησυχία.
Δεν υπήρχε ισχυρή πυράκτωση.
Οπότε, δεν ήταν αεροπλάνο.
Έβλεπα ότι κάλυπτε τα αστέρια.
Υπήρχε μια μάζα ενδιάμεσα, αλλά δεν διέκρινα το σχήμα.
- Τι λες να ήταν; - Δεν έχω ιδέα.
Θεωρείς ότι ήταν τεχνολογία που μπορεί να διαθέταμε;
Γιατί ο στρατός να φτιάξει ένα τεράστιο σκάφος που δεν ανιχνεύεται από ραντάρ
και να το βάλει να πετάξει πάνω από μια πόλη;
Με τόσο κόσμο.
Με τα φώτα αναμμένα για να αποδείξουν ότι φαίνεται.
Λοιπόν, ο στρατός έχει πολλά μυστικά. Θα μπορούσε να φτιάξει
τέτοια τεχνολογία που δεν ανιχνεύεται χωρίς να το γνωρίζουμε.
Με βάση όσα άκουσα,
δεν πρέπει να ήταν κάτι του στρατού ή κάποια ανθρώπινη κατασκευή.
Κάποιοι είπαν ότι εκείνο το βράδυ γινόταν άσκηση με φωτοβολίδες.
Αυτός ήταν ο βασικός αποπροσανατολισμός
στην υπόθεση των φώτων του Φοίνιξ.
Οι σκεπτικιστές επέμεναν με σθένος ότι ήταν φωτοβολίδες.
Αλλά εγώ δεν είδα φωτοβολίδες εκείνο το βράδυ. Δεν είδα κάτι θεαματικό.
Απλώς πετούσαν σιωπηλά και απομακρύνονταν με κατεύθυνση νοτιοανατολικά.
- Χωρίς αλεξίπτωτα. - Χωρίς αλεξίπτωτα ή καπνό.
Ούτε ίχνη.
Και διατηρούσαν έναν ωραίο σχηματισμό καθώς απομακρύνονταν.
Έχεις χρησιμοποιήσει φωτοβολίδες.
Κυρίως στο Βιετνάμ χρησιμοποίησα φωτοβολίδες.
Έχω μεγάλη εμπειρία μ' αυτές. Μάλιστα, είχαμε αποστολές φωτοβολίδων,
όριζαν κάποιον πιλότο υπεύθυνο για τις φωτοβολίδες.
- Ο λόχος επικοινωνούσε με το στράτευμα. - Ναι.
Ζητούσαν φωτοβολίδες για να φωτιστεί το πεδίο της μάχης.
Έχω δει φωτοβολίδες και από το έδαφος.
- Ήμουν σε μια πολύ μικρή βάση. - Μάλιστα.
Ενίοτε, μας επιτίθετο ο στρατός του Βορείου Βιετνάμ.
Έχω δει φωτοβολίδες να πέφτουν από πάνω μου.
- Βλέπεις το αλεξίπτωτο. - Ναι.
Κρέμονται και τρεμοπαίζουν με πολύ ιδιαίτερο τρόπο.
Και όταν πέφτουν, είναι ζεστοί σωλήνες μαγνησίου.
Πρώτη φορά μιλάς γι' αυτήν την εμπειρία.
Ναι, γιατί δεν είχα ιδέα τι είδα.
Αν περιέγραφα κάτι τέτοιο...
- Δεν θα ξαναπετούσες. - Ναι.
Σωστά, ναι. Κατάλαβα.
Καταλαβαίνω γιατί δίσταζε να μιλήσει μετά από τόσα χρόνια.
Για εμάς τους ένστολους, η φήμη μας είναι το παν.
Η ψυχική μας υγεία είναι το παν.
Θα ρίσκαρε την καριέρα του αν μιλούσε ανοιχτά.
Γιατί αποφάσισες να μιλήσεις τώρα;
Τα φώτα του Φοίνιξ είναι πραγματικό γεγονός.
Ήταν ένα σκάφος που πέταξε πάνω από το Φοίνιξ.
Κι εγώ ήθελα να μπορώ να το επιβεβαιώσω,
χωρίς να πρέπει να καλύψω το πρόσωπό μου,
να πω τι συνέβη
και να πω τι είδα ως αξιόπιστος μάρτυρας.
Ο Γκρεγκ είχε μια καλή απάντηση για κάθε έναν από τους ισχυρισμούς
που χρησιμοποιήθηκαν για να υποβαθμίσουν το συμβάν.
Αυτό χρειάζεται ο Τζορτζ για να αντικρούσει την έκθεση του AARO.
Θα ήταν ακόμα καλύτερος ένας μάρτυρας που είδε το σκάφος από κοντά.
Και ελπίζω ότι με τον Τζορτζ
θα βρούμε κάποιον που το είδε από αέρος.
Πίτερ, Τζορτζ Ναπ εδώ. Τι κάνεις;
Γεια σου, Τζορτζ. Χαίρομαι που σ' ακούω.
Επί 30 χρόνια, ο Πίτερ Ντάβενπορτ διευθύνει το NUFORC,
το Εθνικό Κέντρο Αναφοράς ΑΤΙΑ.
Είναι μια κεντρική τηλεφωνική γραμμή
όπου μπορεί ο καθένας να καλέσει και να αναφέρει δραστηριότητα ΑΤΙΑ.
Τη νύχτα του συμβάντος στο Φοίνιξ, το τηλέφωνό του πήρε φωτιά.
Τηλεφώνησε και κάποιος από την αεροπορική βάση Λουκ.
Θέλω να σε ρωτήσω για τη νύχτα του Μαρτίου του 1997.
Έμαθα ότι μίλησες με κάποιον
από την αεροπορική βάση Λουκ, ίσως ήταν πιλότος. Το θυμάσαι;
Ναι. Ήταν πιλότος της Πολεμικής Αεροπορίας.
Και είπε ότι είχαν αναχαιτίσει κάτι πάνω από το βουνό Κάμελμπακ.
Και ότι τηλεφωνούσε στις 3:20 το πρωί επειδή ήξερε
ότι θα τους διέταζαν να μην πουν τίποτα για το συμβάν.
Ήταν πολύ παράξενο.
Έχει γίνει χαμός.
Λάβαμε μια κλήση από το αεροδρόμιο Πρέσκοτ Βάλεϊ,
ένα μικρό αεροδρόμιο βόρεια.
Ένα αντικείμενο παραλίγο να συγκρουστεί με ένα Τσέσνα.
Δεν ξέρουν τι ήταν.
Ένας πιλότος είπε ότι είχε οπτική επαφή.
Το κατέγραψαν σε βίντεο.
Δεν φάνηκε στο ραντάρ. Τους κατατρόμαξε.
Τι έγινε μετά την αναχαίτιση;
Τα δύο μαχητικά επέστρεψαν στην αεροπορική βάση Λουκ.
Οι αεροπόροι πήγαν σε τρία σημεία του αεροσκάφους
για να πάρουν το βιντεοληπτικό υλικό.
Τους πήγαν σε ένα τζετ της αεροπορίας,
άφησαν τα βίντεο στο αεροσκάφος
και το αεροσκάφος αυτό απογειώθηκε αμέσως για άγνωστο προορισμό.
Ο Πίτερ μού είπε ότι ένας πιλότος κατέγραψε βίντεο με κάμερα όπλου.
Ο πιλότος πετούσε κοντά στο αντικείμενο,
τράβηξε αυτό το βίντεο
και το παρέδωσε στους ανωτέρους του.
Το βίντεο εξαφανίστηκε.
Το AARO θα μπορούσε να βρει το υλικό αυτό
και να το μοιραστεί με Κογκρέσο και πολίτες.
Είμαι σίγουρος ότι δεν θα το κάνουν, εκτός αν τους αναγκάσουμε.
Από όλες τις υποθέσεις που είχες,
χιλιάδες υποθέσεις και κλήσεις που χειρίστηκες όλα αυτά τα 29 χρόνια,
αυτή ξεχωρίζει ως κάτι ιδιαίτερο
γιατί αποτελεί πολύ προφανή επίδειξη.
Το αντικείμενο ήθελε να φανεί.
Τι πιστεύεις;
Κατά τη γνώμη μου, είναι το πιο εντυπωσιακό συμβάν με ΑΤΙΑ
που έχω συναντήσει τα 29 χρόνια που διευθύνω την τηλεφωνική γραμμή.
Τηλεφωνούσαν από όλη τη νοτιοδυτική πλευρά των ΗΠΑ,
από την Αριζόνα, τη Νεβάδα, το Τέξας.
Τα αντικείμενα αυτά πετούσαν πάνω από μια ευρεία περιοχή των ΗΠΑ.
Πολλά αντικείμενα;
Υπήρχαν πέντε ή έξι μεγάλα τρίγωνα στον ουρανό εκείνη τη νύχτα.
Το πρώτο τηλεφώνημα ήταν από έναν συνταξιούχο αστυνομικό.
Μίλησε για πολλά αντικείμενα σε σχηματισμό.
Ήταν παραπάνω από ένα ή δύο αντικείμενα.
Όσο εμβαθύνουμε στην υπόθεση, μου κάνει εντύπωση
που παραβλέφθηκε τόσο γρήγορα.
Αν ήταν συγκάλυψη, ήταν ευρεία και καλά οργανωμένη.
Κάτι που δεν ξέρουμε στην υπόθεση του Φοίνιξ είναι
τι συνέβαινε στο αεροδρόμιο Σκάι Χάρμπορ.
Δεν υπάρχουν αναφορές της FAA ή του ελέγχου εναέριας κυκλοφορίας
που να καταγράφουν το συμβάν.
Και ο μόνος πιλότος που πετούσε τότε
και μίλησε ήταν ο ηθοποιός Κερτ Ράσελ, ο οποίος σιωπούσε επί 20 χρόνια.
Είδατε ένα ΑΤΙΑ, ισχύει;
- Ναι, ισχύει. - Από αεροπλάνο;
Ναι. Φτάναμε στο Φοίνιξ και είδαμε μια σειρά από φώτα,
έξι φώτα σε σχήμα τριγώνου.
Ευτυχώς, ο Τομ Κινγκ, που συνάντησα πριν, με έφερε σε επαφή με κάποιον
που δούλευε στο αεροδρόμιο Σκάι Χάρμπορ κατά το συμβάν
και είδε το φαινόμενο, έναν φίλο του, τον Κλάιβ Κρίστοφερ.
Έχω ακούσει για σένα.
- Ναι, εγώ... - Ήσουν μικρός, ε;
Ήμουν 15 χρονών, ανήλικος, και δούλευα στο αεροδρόμιο Σκάι Χάρμπορ.
Έφυγα αργά απ' τη δουλειά και πήρα το λεωφορείο.
Και από το πουθενά, εμφανίστηκαν τα φώτα. Αρχικά, ήταν δύο φώτα στον ουρανό.
Όταν έστριψε το λεωφορείο, βλέπαμε καλύτερα.
Είδα πέντε φώτα καθώς φεύγαμε από το αεροδρόμιο.
Και κατεβήκαμε από το λεωφορείο.
Όλο το λεωφορείο κατέβηκε για να το δει.
Ακόμα και ο οδηγός κατέβηκε.
Ήταν πάνω από το αεροδρόμιο.
Η αριστερή πλευρά πέρασε πάνω από τον τερματικό σταθμό 3.
Σίγουρα πέρασε πάνω από το αεροδρόμιο και κατευθύνθηκε νότια.
Υπάρχει ένα κενό.
Αυτό το τεράστιο αντικείμενο πετούσε στο Φοίνιξ.
Κάποιοι λένε πάνω από ενάμισι χιλιόμετρο.
Κάτι τόσο μεγάλο και κοντά στο αεροδρόμιο
θα έπρεπε να είχε αναφερθεί από την FAA, από τον πύργο.
Πού είναι οι αναφορές; Άφαντες.
Θα ήθελα να μιλήσω με άτομα που δούλευαν στον πύργο ελέγχου,
να μάθω τι είδαν, τι συνέβη.
Ποιος πήγε και τους ζήτησε τα βίντεο, τα αρχεία του ραντάρ, όλα αυτά.
Την επομένη στη δουλειά όλοι μιλούσαν γι' αυτό;
Το αφεντικό μάς είπε αμέσως "Συμπεριφερθείτε άψογα.
Υπάρχει κόσμος στο αεροδρόμιο
με τον οποίο δεν θα θέλατε να μπλέξετε.
Κάντε καλά τη δουλειά σας".
Πιστεύεις ότι υπήρχε έρευνα σε εξέλιξη; Υπήρχε κόσμος στο αεροδρόμιο;
Έτσι νομίζω. Κι όχι μόνο αυτό.
Δεν χρειαζόταν να έχεις δει τα φώτα για να καταλάβεις
ότι ομοσπονδιακοί πράκτορες ήθελαν να το κουκουλώσουν.
Μήνες μετά, εξακολουθούσαν να κατάσχουν βίντεο και άλλο υλικό.
Αλήθεια; Θα πίστευα ότι κάτι τόσο μεγάλο
κοντά στο αεροδρόμιο θα επηρέαζε τις πτήσεις.
Θυμάμαι ένα πράγμα που παρατήρησα.
Δεν θυμάμαι να είδα κάποιο αεροπλάνο να έρχεται ή να φεύγει.
Ήταν σαν να τα είχαν σταματήσει.
Σε αντίθεση με τις περισσότερες υποθέσεις ΑΤΙΑ,
που διαρκούν μόνο μια στιγμή και χάνονται, αυτό κράτησε ώρα.
Ήταν σαν επίδειξη.
Υπάρχουν όντα που πετούν αυτά τα πράγματα.
Τι θέλουν να κάνουν; Ήταν μήνυμα;
Ήθελαν να στείλουν κάποιο μήνυμα;
Εγώ, προσωπικά, συνέχισα να βλέπω και να βιώνω διάφορα πράγματα μετά.
Και σχεδόν όλοι με τους οποίους έχω μιλήσει, μετά τα φώτα του Φοίνιξ,
συνεχίζουν να βιώνουν και άλλες εμπειρίες.
Τι είδους εμπειρίες; Κάτι παραπάνω από θεάσεις;
Ναι, απώλεια χρόνου, θεάσεις.
Έχω μια φωτογραφία στο κινητό μου που μπορώ να σου δείξω.
Αυτό το περιστατικό συνέβη κάπου εδώ, σ' αυτήν την περιοχή.
Αρχικά, είδα ένα μαύρο στρατιωτικό ελικόπτερο
που πετούσε και μου τράβηξε την προσοχή.
Μετά φωτογράφιζα έναν ποδηλάτη BMX
που ήταν στην πίστα λίγο πιο κάτω.
Τον έπιασα στην πρώτη στροφή.
Εδώ φαίνεται το μαύρο ελικόπτερο στο βάθος.
Και σε μια φωτογραφία εμφανίζεται αυτό.
- Τι είναι αυτό; - Νόμιζα ότι είχε ρίξει κάτι.
Έβγαλα τρεις φωτογραφίες. Να η δεύτερη. Φαίνεται πεντακάθαρα.
- Ναι, όντως. - Τι είναι αυτό;
Μαύρο τρίγωνο, χωρίς ορατό σύστημα πρόωσης.
Έχει...
Δεν ξέρω αν αυτά είναι παράθυρα στο πάνω μέρος.
Το κάτω μέρος είναι κυρτό. Δεν έχει φώτα της FAA.
- Δεν έχει στροβοσκοπικό φως. - Ούτε πίσω φώτα.
Και υπάρχει σε όλες τις φωτογραφίες.
- Σε διαφορετικά σημεία. - Και στις τρεις.
Αυτό συνέβη Σάββατο. Σάββατο με Τετάρτη
το μέρος είναι κλειστό, ανοίγει την Τετάρτη.
Αυτήν τη φορά τράβηξα βίντεο, γιατί το είδα.
Να το, έρχεται.
Ένα στρατιωτικό ελικόπτερο πετούσε πάνω από την περιοχή και το βουνό.
Έκανε 13 γύρους με ανοιχτό προβολέα.
Μάλλον κι αυτό ήταν μήνυμα.
Να το πάλι.
Ο Κλάιβ κάθε φορά που βλέπει ΑΤΙΑ, βλέπει και μαύρα ελικόπτερα.
Αυτό συμπίπτει με τη μακρά ιστορία των θεάσεων ΑΤΙΑ.
Εμφανίζονται μαύρα ελικόπτερα σε συντριβές ΑΤΙΑ
σε ακρωτηριασμούς βοοειδών, λες και τα παρακολουθούν.
Όταν ο κόσμος ακούει για μαύρα ελικόπτερα, θεωρεί ότι είναι θεωρία συνωμοσίας.
Είναι αλήθεια. Συμβαίνουν. Χιλιάδες τα έχουν δει.
Πού είναι οι αναφορές; Δεν υπάρχουν στην έκθεση του AARO.
Δεν θέλουν να πιστέψουμε ότι είναι αληθινά.
Θέλουν να ελέγχουν την ιστορία.
Μισό λεπτό.
Ανεβαίνει προς τα πάνω.
Όχι, εδώ είναι. Να το.
- Είναι δύο. - Πού;
Το ένα πάει προς τα εκεί.
Κινείται πολύ γρήγορα.
- Είναι ακριβώς από πάνω μου. - Εκεί πάνω.
Είναι από πάνω μας.
Υποτιτλισμός: Δέσποινα Πασσαλή